**Izziņa par atzinumos sniegtajiem iebildumiem**

#### ****par Ministru kabineta noteikumu projektu “Grozījumi Ministru kabineta 2008. gada 11. marta noteikumos Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība””****

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Nav. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Noteikumu projekts izsludināts valsts sekretāru sanāksmē 2021.gada 10. jūnijā (VSS-554; prot. Nr. 23 16.§). |
|   |   |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību savienība un Latvijas Brīvo arodbiedrību savienība. |
|   |   |   |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas 2021. gada 22. jūnija atzinums Nr. 12/A-2/3614Tieslietu ministrijas 2021. gada 29. jūnija atzinums Nr. 1-9.1/727 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  Nav. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā likumprojekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Noteikumu projekta 1.2. apakšpunkts 1. pielikuma tabulā noteiktais:

|  |  |  |
| --- | --- | --- |
| Nr.p.k. | Pašvaldība | Procenti  |
| 20. | Krāslavas novads | 2,0872 |
| 30. | Preiļu novads | 1,7448 |
| 32. | Ropažu novads | 1,1736 |
| 36. | Siguldas novads | 1,4187 |

 | **Finanšu ministrija****(22.06.2021. atzinums Nr.12/A-2/3614)**1. Vēršam uzmanību, ka atbilstoši Administratīvo teritoriju un apdzīvoto vietu likumā noteiktajam pašvaldību administratīvi teritoriālajam iedalījumam ir šādas pašvaldības, kuru teritoriālās vienības (pagasts/pilsēta) ir sadalītas un pievienotas citiem jaunizveidotajiem novadiem:- Aglonas novada teritorija tiek sadalīta starp jaunizveidoto Preiļu novadu (tam pievienots Aglonas novada teritoriālā vienība Aglonas pagasts) un jaunizveidoto Krāslavas novadu (tam pievienoti Aglonas novada teritoriālās vienības Grāveru pagasts, Kastuļinas pagasts un Šķeltovas pagasts);- Inčukalna novada teritorija tiek sadalīta starp jaunizveidoto Ropažu novadu (tam pievienota Inčukalna novada teritoriālā vienība Vangažu pilsēta) un jaunizveidoto Siguldas novadu (tam pievienots Inčukalna novada teritoriālā vienība Inčukalna pagasts). Savukārt noteikumu projekts paredz, ka šobrīd spēkā esošais Aglonas novada koeficients 0,3852 summāri pilnībā ir ietverts tikai jaunajā Preiļu novada koeficientā 1,7488 un Inčukalna novada koeficients 0,3075 summāri pilnībā ir ietverts tikai jaunajā Ropažu novada koeficientā 1,736.Ņemot vērā minēto un to, ka koeficienti ietekmē attiecīgajai pašvaldībai piešķiramās valsts budžeta mērķdotācijas apmēru, lūdzam attiecīgi precizēt Preiļu novada, Krāslavas novada, Ropažu novada un Siguldas novada koeficientu apmēru. | **Iebildums ņemts vērā.** | Skatīt precizēto 1. pielikuma tabulu un konkrēti Krāslavas, Preiļu, Ropažu un Siguldas novadiem paredzētos procentus no kopējā pašvaldību ceļu un ielu finansēšanai paredzētās valsts budžeta mērķdotācijas apjoma. |
| 2. | Noteikumu projekta 1.2. apakšpunkts 1. pielikuma tabulas trešās kolonnas nosaukums – “Procenti”. | **Tieslietu ministrija****(29.06.2021. atzinums Nr.1-9.1/727)**1. Lūdzam precizēt projekta 1.2. apakšpunkta tabulas kolonnas nosaukumu "Procenti" tā, lai var saprast (noteikumos tas netiek precizēts), no kā procenti. Tāpat iesakām anotācijā skaidrot, kā šie procenti (mērķdotācijas daļas lielums) veidojas, ņemot vērā to, ka procenti mainās.
 | **Iebildums ņemts vērā.** | Skatīt precizēto 1. pielikuma tabulu un konkrēti tās trešās kolonnas nosaukumu. |
|  |  | **Tieslietu ministrija****(29.06.2021. atzinums Nr.1-9.1/727)**1. Lūdzam aizpildīt anotācijas II sadaļu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 20. un 22. punktā noteiktajam, jo jaunizveidotajām pašvaldībām šie noteikumi būs jauni un "esošajām" mainās procenti, kā arī kādai pašvaldībai, iespējams, vairs nebūs tiesības saņemt mērķdotāciju un nebūs pienākuma sniegt pārskatu par mērķdotācijas izlietošanu.
 | **Iebildums ņemts vērā.** Aizpildīta anotācijas II sadaļa pēc Tieslietu ministrijas norādēm. | Skatīt precizēto anotācijas redakciju. |
|  |  | **Tieslietu ministrija****(29.06.2021. atzinums Nr. 1-9.1/727)** 3. Lūdzam anotācijā skaidrot, kā tiks risināts jautājums ar to pašvaldību mērķdotācijām, attiecībā uz kurām ir bijuši Satversmes tiesas spriedumi par administratīvi teritoriālās reformas regulējuma atzīšanu par spēkā neesošu. | **Iebildums ņemts vērā.** Papildināta anotācija ar skaidrojumu pēc Tieslietu ministrijas norādēm. | Skatīt papildināto anotācijas redakciju. |
|  | Noteikumu projekta otrais punkts:2. Noteikumi stājas spēkā 2021. gada 1. jūlijā. | **Tieslietu ministrija****(29.06.2021. atzinums Nr. 1-9.1/727)**4. Lūdzam pārskatīt noteikumu spēkā stāšanās termiņu, jo tas tūlīt iestāsies un, iespējams, ir nepieciešams noteikt regulējuma piemērošanas termiņu, kā arī lūdzam to skaidrot anotācijā. | **Iebildums ņemts vērā.**  | Skatīt precizēto noteikumu projekta otro punktu, kā arī papildināto anotāciju. |

Atbildīgā amatpersona:

Tālivaldis Vectirāns

Satiksmes ministrijas Autoceļu infrastruktūras departamenta direktors

Tālrunis: 67028300

E-pasts: talivaldis.vectirans@sam.gov.lv